
Gukora ingendo mu mahanga n'ibangamira rituruka mu mahanga
Mu gihe cyo gukorera ingendo mu mahanga, abantu bamwe na bamwe bashobora guhura n'ibangamira rituruka mu mahanga binyuze mu kugenzurwa cyane n'inzego z'ubutegetsi bwo mu mahanga, harimo n'inzego z'umutekano n'ubutasi.
Ni ngombwa kwibuka ko abakora ingendo benshi bashobora guhura n'ibi, kandi ko kugenzurwa ku mipaka bisanzwe ku isi hose, kenshi bikorwa nk'ibisanzwe kandi bikaba ntaho bihuriye n'ibangamira rituruka mu mahanga.
Abantu bashobora guhura no kugenzurwa kw'inyongera gufitanye isano n'ibangamira rituruka mu mahanga barimo:
· abantu bibasiwe muri New Zealand
· abagize imiryango bazwiho kugira ibitekerezo bitandukanye cyangwa binenga ibihugu by'amahanga
· abayobozi b'inzego z'ibanze, impirimbanyi, n'abavugizi b'abaturage
· abaturage bakora ingendo ku mpamvu z'umuryango, umuryango mugari, cyangwa ubucuruzi
· abaturage bakorera Leta ya New Zealand, abajyanama b'inzego z'ibanze cyangwa abayobozi batowe muri New Zealand
· abaturage bakorera mu zindi nzego z'ingenzi, urugero, ibikorwa remezo by'ingenzi, amashuri n'itangazamakuru
· abahoze ari impunzi.
Abantu bashobora guhura n'ibibazo bitewe n'igihugu, birimo nko:
· kubazwa ibibazo bitari ngombwa n'inzego z'ubutegetsi bw'ibanze, urugero nko ku bijyanye na gahunda z'ingendo, ibikorwa, cyangwa abo bafitanye isano
· kwangirwa kwinjira cyangwa gusohoka, nko kwangirwa kujya mu ndege cyangwa kwinjira aho basakira ku mipaka
· gufatirwa ibihano byo kubuzwa gukora ingendo cyangwa kwimwa viza, harimo no kubuzwa uburenganzira bwo gukorera ingendo mu gihugu
· kuba ibikoresho byabo by'ikoranabuhanga byasakwa, birimo telefoni, mudasobwa zigendanwa, cyangwa ibindi bikoresho, ibintu bishobora kuzamo kugera ku makuru cyangwa ubutumwa bwite
· kugenzurwa, gutabwa muri yombi, cyangwa gufungwa bakigerayo, ibintu bishobora kubamo ibikorwa byemewe by'amategeko
· guhura no guterwa ubwoba, itotezwa, cyangwa ibikangisho bituruka ku nzego z'ibanze
· kubazwa ibibazo, gutotezwa cyangwa guterwa ubwoba n'udutsiko tw'abaturage, bitari gusa n' inzego z'iyubahirizwa ry'amategeko cyangwa iz'ubutegetsi.
Ubufasha bwa ambasade ya New Zealand
Minisiteri y'Ububanyi n'Amahanga n'Ubucuruzi (MFAT) itanga serivisi za ambasade ku baturage ba New Zealand bo hanze ya New Zealand, nubwo baba bataba muri New Zealand.
Ubufasha bwa ambasade ntibutangwa muri rusange ku bantu Bafite Ibyangombwa byo Gutura Bihoraho muri New Zealand.
Abanya-New Zealand bari mu mahanga bagengwa n'amategeko yo mu gihugu barimo, harimo n'amategeko ajyanye no gufunga yo muri icyo gihugu, gukurikiranwa n'nkiko, cyangwa kubuzwa gukora ingendo.
Abafite ubwenegihugu bubiri
Kugira ubwenegihugu bubiri bishobora kugira ingaruka ku bushobozi bwa New Zealand bwo gutanga ubufasha bwa ambasade. Igihe ari mu gihugu bafitiye ubwenegihugu, inzego z'aho zishobora gufata uwo muntu nk'umuturage waho kandi ntizemerere New Zealand kubigiramo uruhare.
Ushobora kubona amakuru arambuye ku Gukora Ingendo Zitekanye: Abaturage bafite ubwenegihugu bubiri n'abafite ibyangombwa bya burundu byo gutura  
Impunzi n'abahoze ari impunzi
Niba uri impunzi hanze ya New Zealand, hari imbogamizi zikomeye ku bufasha Leta ya New Zealand ishobora gutanga.
Ushobora kubona amakuru ku Gukora Ingendo Zitekanye: Impunzi n'abahoze ari impunzi
SafeTravel NZ
SafeTravel NZ ni urubuga rwemewe rwa MFAT ku baturage ba New Zealand bakora ingendo cyangwa batuye mu mahanga, rutanga inama ku ngendo, serivisi za ambasade, inama zo kugira umutekano, na sisitemu yo kwiyandikisha ku bakora ingendo.
Abakora ingendo bagomba kwiyandikisha kuri SafeTravel New Zealand mbere yo kujya mu mahanga. Ibi bifasha MFAT gutanga amakuru agezweho ku gihe, kuvugisha abakora ingendo niba bikenewe, no gutanga ubufasha aho bishoboka.

